Dragi učenici,

šaljem vam link video lekcije *Kako je daleko Emaus?* Polako prođite lekciju, jer ta lekcija nas uvodi u sakrament Euharistije. Nemojte žuriti u proučavanju lekcije i odigrajte igre iz lekcije.

<https://www.youtube.com/watch?v=VpM3I-7qXoM>

Ponovite sve obrasce katoličkog nauka i života po vjeri, koje smo učili na 92. str. u udžbeniku i što smo učili o grijehu, savjesti i kajanju.

Ovdje niže ću staviti uputu o pripremu za prvopričesnika za sakrament ispovijedi:

Dragi moji prvopričesnici i dragi roditelji,

još ne znam kada će moći biti Prva pričest, ali bolje da se postepeno pripremamo i učimo što je potrebno kako nam ne bi bilo odjednom previše (kad se prilike poprave). Mi ćemo se sve dogovoriti i isprobati kad bude moguće sastajanje, samo bolje da sada pomalo učimo.

U udžbeniku na 93. i 94. stranici zapisan je red sakramenta pomirenja ili ispovijedi. Ovo u udžbeniku pročitaj kako bi ti bilo jasnije, a niže prilažem kratki red sakramenta pomirenja koji ćeš naučiti napamet kako bi ga primio/la što dostojanstvenije.

**SAKRAMENT POMIRENJA**

**Ja:** **Hvaljen Isus i Marija!**

Svećenik: Uvijek!

**Ja:** **U ime Oca i Sina i Duha Svetoga. Amen. Skrušeno ispovijedam svoje grijehe koje sam učinio/učinila od svoga djetinjstva! Sagriješio/sagriješila sam:** *(navesti svoje grijehe****)***

Na kraju reci: **Molim pokoru i odrješenje od grijeha!**

Svećenik: *daje savjet i pokoru, na kraju kaže:* Sada se pokaj!

**Ja:** **Bože, dobri Oče, žao mi je za sve zlo što ga učinih i dobro koje propustih. Iskreno ću se truditi biti bolji/bolja. Pomozi mi da živim u tvome svjetlu i radosti.**

Svećenik: Bog, milosrdni Otac ... I ja te odrješujem od grijeha tvojih. U ime Oca i Sina i Duha Svetoga.

**Ja:** *prekrižiš se i glasno kažeš:***Amen.**

Svećenik: Hvalite Gospodina jer je dobar! (ako ti svećenik ne kaže ovu rečenicu, onda ti ne govoriš ovu sljedeću podcrtanu rečenicu):

Ja: Vječna je ljubav njegova!

Svećenik: Gospodin ti oprostio sve grijehe. Idi u miru!

**Ja:** **Bogu hvala! Hvaljen Isus i Marija!**